ตลท.เชิญชวนเรียนรู้ข้อมูลการลงทุน
ตลท.ชวนร่วมกิจกรรมบูธ #investnow ภายใต้แนวคิด “ออมหมื่น ออมพัน สร้างฝันเงินล้านด้วยหุ้นและกองทุนรวม” ในงาน Money Expo 2017
16 พ.ค. 2560

นางเกศรา มัญชุศรี กรรมการและผู้จัดการ ตลาดหลักทรัพย์ฯ ชวนผู้สนใจร่วมเรียนรู้ข้อมูลการลงทุนที่บูธ #investnow ภายใต้แนวคิด “ออมหมื่น ออมพัน สร้างฝันเงินล้านด้วยหุ้นและกองทุนรวม” ในงานมหกรรมการเงิน Money Expo 2017 เน้นส่งเสริมวินัยการลงทุนอย่างสม่ำเสมอ ในรูปแบบของการทยอยลงทุนในหุ้นหรือกองทุนรวมที่เรียกว่า DCA (Dollar Cost Average) คัดมืออาชีพให้คำปรึกษาการลงทุนแบบตัวต่อตัว พร้อมเปิดตัวฟังก์ชั่นใหม่ Settrade DCA Order เครื่องมือช่วยออมหุ้น และ Settrade Application เครื่องมือลงทุนสุดล้ำในยุคดิจิทัล พร้อมจัด Workshop เข้ม ให้คุณลงทุนได้ ใช้เครื่องมือเป็น ตลอด 4 วัน 11-14 พ.ค. นี้ ณ อิมแพ็คเมืองทองธานี